Osnovna škola Matije Vlačića Labin

Klasa: 007-04/23-02/4

Urbroj: 2163-4-9-23-3

Labin, 11.05.2023. godine

 **Z A P I S N I K**

 **sa 4. sjednice Školskog odbora u 2023. godini održane dana 11.05.2023. godine u 14,30 sati**

Sukladno članku 63. i 64. Statuta OŠ Matije Vlačića Labin, 4. sjednica Školskog odbora održana je u prostorijama škole.

Svim članovima Školskog odbora dostavljen je na njihovu e-mail adresu materijal za današnju sjednicu.

Nazočni članovi Školskog odbora:

1. Iva Rukavina, predstavnik Učiteljskog vijeća

2. Ervin Kiršić, predstavnik Učiteljskog vijeća

3. Adriana Batelić, predstavnik Skupa radnika

4. Maira Licul Keba, predstavnik Osnivača

5. Silvija Kos Pifar, predstavnik roditelja

Opravdano nenazočne članice Školskog odbora:

1. Anna Goreta Giannini, predstavnik Osnivača

2. Astrid Glavičić, predstavnik Osnivača

Ostali nazočni:

1. Edi Juričić, ravnatelj škole

2. Luela Radićanin, tajnica škole

3. Daniela Glavičić, računovođa škole

Započeto u 14,30 sati.

Uz pozdrav nazočnima predsjednica Školskog odbora Iva Rukavina otvara sjednicu, potvrđuje da je istoj nazočno 5 od ukupno 7 članova čime postoji kvorum za pravovaljani rad te predlaže slijedeći dnevni red:

Predloženi dnevni red je slijedeći:

1. Verifikacija zapisnika s prethodne 3. elektroničke sjednice Školskog odbora održane dana 17./18.04.2023. godine
2. Donošenje Odluke o raspisivanju i objavljivanju Natječaja za imenovanje ravnatelja/ice Osnovne škole Matije Vlačića Labin
3. Prijedlog 1. Izmjena i dopuna Financijskog plana za 2023.
4. Razno

Prijedlog dnevnog reda je jednoglasno prihvaćen.

***AD.1.***

Zapisnik s prethodne elektroničke sjednice Školskog odbora održane dana 17./18.04.2023. godine jednoglasno je usvojen.

***AD.2.***

Predsjednica Školskog odbora Iva Rukavina upoznala je nazočne članove da sadašnjem ravnatelju škole prestaje radni odnos sukladno članku 112. stavak 3. Zakona o odgoju i obrazovanje u osnovnoj i srednjoj školi, odnosno istekom školske godine u kojoj je navršio 65 godina života i 15 godina mirovinskog staža, te je sukladno odredbama članka 104. Statuta škole potrebno donijeti Odluku Školskog odbora o raspisivanju i objavljivanju Natječaja za imenovanje ravnatelja/ice školske ustanove, a koji se mora objaviti najmanje 60 dana prije isteka mandata aktualnog ravnatelja.

Temeljem navedenog, Školski odbor je donio jednoglasnu

**O D L U K U**

**o raspisivanju i objavljivanju Natječaja za imenovanje ravnatelja/ice školske ustanove**

Temeljem članka 103. i 104. Statuta Osnovne škole Matije Vlačića Labin, Školski odbor Osnovne škole Matije Vlačića Labin, na svojoj sjednici održanoj dana 11.05.2023. godine, pod 2. točkom dnevnog reda, donio je

***O D L U K U***

 ***o raspisivanju i objavljivanju Natječaja za imenovanje ravnatelja/ice
Osnovne škole Matije Vlačića Labin***

***Članak 1.***

1. Za imenovanje ravnatelja/ice Osnovne škole Matije Vlačića Labin (u daljnjem tekstu: školska ustanova) objavit će se javni natječaj u „Narodnim novinama“ dana 19.05.2023. godine.
2. Osim u „Narodnim novinama“ iz stavka 1. ovog članka, natječaj za imenovanje ravnatelja/ice školske ustanove objavit će se i na mrežnim stranicama i oglasnoj ploči školske ustanove.
3. Tekst natječaja iz stavka 1. ovog članka čini sastavni dio ove Odluke.

***Članak 2.***

Način i postupak izbora i imenovanja ravnatelja/ice školske ustanove provest će se sukladno odredbama članka 100. do 132. Statuta školske ustanove.

***Članak 3.***

Ova Odluka stupa na snagu danom donošenja i objavit će se na oglasnoj ploči Škole.

Temeljem članka 126. i članka 127. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), članka 40. i 41. Zakona o ustanovama (NN br. 76/93, 29/97, 47/99, 35/08, 127/19, 151/22) i članka 103. Statuta Osnovne škole Matije Vlačića Labin, **Školski odbor Osnovne škole Matije Vlačića Labin** raspisuje

**N A T J E Č A J**

**za imenovanje ravnatelja/ice Osnovne škole Matije Vlačića Labin**

Ravnatelj/ica školske ustanove mora ispunjavati slijedeće nužne uvjete u skladu s člankom 126. stavak 1. Zakona o odgoju i obrazovanju u osnovnoj i srednjoj školi:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, koji može biti:
	1. sveučilišni diplomski studij ili
	2. integrirani preddiplomski i diplomski sveučilišni studij ili
	3. specijalistički diplomski stručni studij
	4. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
2. uvjeti propisani člankom 106. Zakona o odgoju i obrazovanju u osnovnoj i srednjoj školi
3. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

 Osim osoba koje su završile neki od studija navedenih u stavku 1. podstavku 1 . točkama a, b, i c ovoga članka ravnatelj Škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

 Iznimno ravnatelj može biti i osoba koja ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).

Ravnatelj/ica se imenuje na vrijeme od pet (5) godina.

Uz pisanu i vlastoručno potpisanu prijavu na natječaj kandidati su obvezni priložiti u izvorniku ili ovjerenoj preslici slijedeću dokumentaciju:

* životopis
* diplomu odnosno dokaz o stečenoj vrsti i stupnju stručne spreme
* dokaz o državljanstvu
* dokaz o položenom stručnom ispitu (ako je prema zakonskoj obvezi kandidat morao polagati stručni ispit) odnosno dokaz da je osoba oslobođena obveze polaganja stručnog ispita
* dokaz o radnom iskustvu (potvrda ili elektronički zapis HZMO – a i potvrda školske ustanove o vrsti i trajanju poslova)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi (odluke o imenovanju ili ugovori o radu ili potvrda školske ustanove)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja)
* program rada za mandatno razdoblje

Dodatne kompetencije koje se vrednuju u postupku imenovanja ravnatelja Škole su poznavanje stranog jezika, osnovne digitalne vještine i iskustvo rada na projektima, a kandidati za ravnatelja ne moraju imati dodatne kompetencije.

 Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se: diplomom odnosno drugom ispravom o završenom studiju stranog jezika, svjedodžbom ili drugom javnom ispravom, potvrdom o završenom obrazovanju i edukaciji stranog jezika, javnom ispravom o izvršenom testiranju znanja stranog jezika ovlaštene ustanove ili drugom javnom ispravom
2. Osnovne digitalne vještine dokazuju se potvrdom, uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti
3. Iskustvo rada na projektima dokazuje se potvrdom, uvjerenjem ili drugom ispravom o radu na pojedinim projektima

 Svi dokazi o dodatnim kompetencijama dostavljaju se u izvorniku ili ovjerenoj preslici.

**Kandidati koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu.** **Navedeni kandidati imaju prednost u odnosu na ostale kandidate pod jednakim uvjetima.**

Slijedom navedenoga:

* kandidat/kinja koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [branitelji-popis dokaza za ostvarivanje prava prednosti](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf).

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [branitelji-popis dokaza za ostvarivanje prava prednosti](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf).

Svi kandidati u predmetnom natječaju podnošenjem prijave daju svoju suglasnost (privolu) Osnovnoj školi Matije Vlačića Labin da u njoj navedene osobne podatke prikuplja i obrađuje u svrhu potrebe provedbe natječaja sukladno propisima koji uređuju zaštitu osobnih podataka, te da ih može objaviti na oglasnim pločama i web stranicama škole.

**Rok za prijavu kandidata/kinja je petnaest (15) dana od dana objave natječaja u “Narodnim novinama” i na mrežnim stranicama školske ustanove.**

Na natječaj se mogu pod jednakim uvjetima javiti muške i ženske osobe u skladu sa Zakonom o ravnopravnosti spolova (NN 82/08. i 69/17.).

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

**Osnovna škola Matije Vlačića Labin, Zelenice 4, 52220, Labin, u zatvorenoj omotnici, s naznakom „Za natječaj za izbor ravnatelja/ice – ne otvarati“.**

**Natječaj će biti objavljen u Narodnim novinama i na mrežnim stranicama Škole dana 19. svibnja 2023. godine.**

Točka 2. dnevnog reda jednoglasno je usvojena.

***AD.3.***

Pod točkom 3., računovođa Škole Daniela Glavičić upoznala je nazočne s prijedlogom 1. Izmjena i dopuna Financijskog plana za 2023. Napomenula je da je do promjena došlo zbog povećanja stavke Sheme Školskog voća, te se uvode novi izvori financiranja radi transparentnosti. Višak izvora poslovanja od vlastitih prihoda raspoređuje se na rashode za nabavku uredskog materijala i sl. Izvor financiranja školskih marendi se od 1.1.2023. godine poništava, pa se višak od oko 23.000,00 kn prebacuje na materijalne rashode (uredski materijal, službena putovanja…)

Decentralizirana sredstva su u ukupnom iznosu ostala ista, samo su preraspodijeljena za potrebe ravnatelja i tajnice škole.

U produženom boravku su povećani rashodi na račun povećanja plaća djelatnica u PB.

Provedena su 2 projekta: „Imam stav“ i „Eko kreativci“, te kao i svake godine projekt „Institucionalizacija zavičajna nastava“.

Od 1.1.2023. godine povećale su se plaće i za PUN.

Nakon kraćeg izlaganja, točka 3. dnevnog reda jednoglasno je usvojena.

***AD.4.***

Pod točkom 4. – Razno, predsjednica Školskog odbora Iva Rukavina upoznala je nazočne da su ostale nenaplaćene obveze roditelja što se tiče marendi i pružanja usluga u PB, te se predlaže oprost duga (ili barem djelomični) obzirom da se radi o teško utuživim dugovanjima s obzirom na obitelji teškog materijalnog stanja. Radi se o dugovanjima za 18 učenika u ukupnom iznosu od 2000 EUR, starih 2-3 godine.

Računovođa škole Daniela Glavičić istaknula je da su se dugovanja pokušala u više navrata bezuspješno naplatiti, a podizanje tužbi ne bi bilo isplativo obzirom da su pojedinačni iznosi svakog duga manji nego što bi iznosili troškovi samog postupka. U nekim slučajevima se išlo na oprost duga zbog zastare.

Predsjednica Školskog odbora Iva Rukavina istaknula je da će na nekoj od narednih sjednica uslijediti informacija o iznosu kojeg smo uspjeli do tada naplatiti..

Točka 4. dnevnog reda jednoglasno je usvojena.

Kako nije bilo daljnjih prijedloga niti sugestija, sjednica je završila sa svojim radom u 15,15 sati.

Zapisničar/Tajnik: Predsjednica Školskog odbora:

Luela Radićanin, dipl.iur. Iva Rukavina, dipl.ing.